O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga o‘qishga qabul qilish va o‘qitishni tashkil etish tartibi to‘g‘risidagi nizomni tasd

O‘zbekiston Respublikasi Prezidentining 2018-yil 5-sentabrdagi PQ-3930-son “Korporativ, loyiha boshqaruvi va davlat xaridlari sohasida kadrlarni tayyorlash, qayta tayyorlash va ularning malakasini oshirish tizimini takomillashtirish bo‘yicha qo‘shimcha chora-tadbirlar to‘g‘risida”gi qaroriga asosan buyuraman:
 1. O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga o‘qishga qabul qilish va o‘qitishni tashkil etish tartibi to‘g‘risidagi nizom ilovaga muvofiq tasdiqlansin.
 2. Mazkur buyruq rasmiy e’lon qilingan kundan e’tiboran kuchga kiradi.
 Mazkur Nizom O‘zbekiston Respublikasi Prezidentining 2018-yil 5-sentabrdagi PQ-3930-son “Korporativ, loyiha boshqaruvi va davlat xaridlari sohasida kadrlarni tayyorlash, qayta tayyorlash va ularning malakasini oshirish tizimini takomillashtirish bo‘yicha qo‘shimcha chora-tadbirlar to‘g‘risida”gi qaroriga muvofiq O‘zbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga (bundan buyon matnda Oliy maktab deb yuritiladi) o‘qishga qabul qilish va o‘qitishni tashkil etish tartibini belgilaydi.
 1. Oliy maktab magistraturasida boshqaruv kadrlarni tayyorlash to‘lov-kontrakt asosida, o‘zbek, rus va ingliz ta’lim tillarida ishlab chiqarishdan ajralgan va ajralmagan holda, oliy ta’limning davlat ta’lim standartlariga muvofiq me’yoriy va qisqartirilgan muddatlarda, o‘qishni tamomlagandan keyin tegishli mutaxassislik bo‘yicha magistr darajasini beruvchi davlat namunasidagi hujjat beriladigan tartibda amalga oshiriladi.
 Ishlab chiqarishdan ajralgan holda ta’lim kunduzgi shaklda amalga oshiriladi. 
 Ishlab chiqarishdan ajralmagan holda ta’lim sirtqi, kechki shakllarda, shu jumladan masofaviy o‘qitishni qo‘llash bilan amalga oshirilishi mumkin.
 2. Oliy maktab magistraturasi dasturlari bo‘yicha o‘qitish yetakchi ixtisoslashgan xorijiy ta’lim muassasalari bilan tuzilgan xalqaro kelishuvlarda nazarda tutilgan o‘quv rejalar, dasturlar va jadvallar asosida “ikki diplom” (double degreye) modeli bo‘yicha amalga oshirilishi mumkin. 
 Nomzodlarni “ikki diplom” (double degreye) modeli bo‘yicha Oliy maktab magistraturasiga o‘qishga qabul qilish xalqaro kelishuvlarning talablariga muvofiq amalga oshiriladi. 
 “Ikki diplom” (double degreye) modeli bo‘yicha o‘qishni bitirgandan so‘ng xorijiy ta’lim muassasasining diplomi va tegishli mutaxassislik bo‘yicha davlat namunasidagi magistr darajasi diplomi beriladi.
 3. Oliy maktab magistraturasida mutaxassislarni tayyorlashni ishlab chiqarish (amaliy) (kamida bir yil) va ilmiy-pedagogik (kamida ikki yil) yo‘nalishlari bo‘yicha ixtisoslashgan dasturlar asosida amalga oshiradi.
 O‘qitish muddati va shakllari Oliy maktab tomonidan O‘zbekiston Respublikasi Prezidenti huzuridagi Loyiha boshqaruvi milliy agentligi (bundan buyon matnda Agentlik deb yuritiladi) bilan kelishilgan holda tasdiqlanadi.
 4. Oliy maktab magistraturasiga o‘qishga qabul qilish uchun kirish imtihonlari yozma imtihon va test sinovlari shaklida (bundan buyon matnda kirish imtihonlari deb yuritiladi) amalga oshiriladi. 
 Oliy maktab magistraturasiga o‘qishga qabul qilish uchun kirish imtihonlari magistraturada o‘qiydigan tilda o‘tkaziladi va bu haqda magistraturaga kirish to‘g‘risidagi arizada ko‘rsatilishi lozim. 
 Kirish imtihonlari magistratura mutaxassisliklari va o‘qitish tillariga ko‘ra alohida o‘tkaziladi. 
 Kirish imtihonlari uchun maksimal ball 100 ballni tashkil etadi, ushbu ballar quyidagilardan tashkil topadi: 
 mutaxassislik fanlari bo‘yicha — 0 balldan 75 ballgacha; 
 ingliz tili fani bo‘yicha — 0 balldan 25 ballgacha. 
 Nomzodlarning hujjatlarini qabul qilish, shuningdek, kirish imtihonlari o‘qish yilida ikki marta (yozgi va qishki qabul davrlarida) amalga oshiriladi.
 5. Oliy maktab magistraturasiga o‘qishga barcha uchun teng huquqlilik, yagona qabul qoidalari va yagona tanlov prinsiplari asosida qabul qilinadi. 
 6. Oliy maktab magistraturasida ishlab chiqarishdan ajralgan holda ta’lim olayotgan tinglovchilarning asosiy ish joyi va o‘rtacha ish haqi miqdori o‘qish muddati mobaynida saqlanadi. Bunda ish beruvchi tasdiqlangan ish haqi fondi doirasida magistraturada ta’lim olayotgan tinglovchining o‘qishni tamomlash davri yakuniga qadar muddatga tuzilgan shartnoma asosida boshqa xodimlarni tegishli ish joyiga qabul qilishi mumkin.
 7. Oliy maktabning magistraturasiga o‘qishga qabul qilishning yillik kvotasi, shuningdek kirish imtihonlari fanlari, dasturlari, natijalarni baholash mezonlari ro‘yxati Agentlik tomonidan qonun hujjatlarida belgilangan tartibda tasdiqlanadi.
 8. Oliy maktab magistraturasiga oliy ma’lumotga, shu jumladan xorijiy mamlakatlarda olingan oliy ma’lumotga (diplomli mutaxassis, bakalavr) ega bo‘lgan fuqarolar qabul qilinadi. Bunda xorijiy mamlakatlarda olingan diplomlar tegishli tartibda tan olingan bo‘lishi lozim. 
 Ingliz tilini V2 va undan yuqori darajada bilishini tasdiqlovchi amaldagi milliy malaka sertifikati yoki CEFR (Common European Framework of Reference) bo‘yicha B2, IELTS (International English Language Testing System) bo‘yicha 5,5 ball, TOEFL (Test of English as a Foreign Language) bo‘yicha 72 balldan kam bo‘lmagan darajada ingliz tilini bilishini tasdiqlovchi xalqaro sertifikatlarga ega bo‘lgan, shuningdek, oliy ta’lim muassasalarini ingliz ta’lim tilida bitirgan nomzodlar ingliz tili bo‘yicha imtihon topshirishdan ozod qilinadi. Ularga mazkur fandan belgilangan maksimal ball beriladi.
 9. Oliy maktab magistraturasiga qabul qilishni tashkil etish uchun qabul komissiyasi (bundan buyon matnda Komissiya deb yuritiladi) tashkil etiladi. Komissiya a’zolarining soni va shaxsiy tarkibi, shuningdek ish reglamenti Oliy maktab direktori tomonidan Agentlik bilan kelishilgan holda tasdiqlanadi.
 10. Oliy maktab magistraturasiga kirish istagini bildirgan nomzodlar Oliy maktabning rasmiy veb-sayti (bundan buyon matnda veb-sayt deb yuritiladi) orqali Oliy maktabning direktori nomiga quyidagi hujjatlarning nusxalarini ilova qilgan holda ariza bilan murojaat qilishadi: 
 oliy ma’lumoti to‘g‘risidagi hujjatning nusxasi; 
 4x6 o‘lchamdagi rangli fotosurat; 
 pasport (imtihon vaqtida asl nusxasi taqdim etiladi); 
 ingliz tilini bilish darajasini tasdiqlovchi belgilangan namunadagi hujjat (agar mavjud bo‘lsa). 
 Oliy maktab magistraturasiga kirish imtihonlaridan muvaffaqiyatli o‘tgan nomzodlar yuqorida ko‘rsatilgan hujjatlarning aslini yoki ularning belgilangan tartibda tasdiqlangan nusxalarini Oliy maktabga taqdim etadi.
 11. Shartnoma shartlari, tomonlarning huquqlari va majburiyatlari, to‘lovlarni amalga oshirish tartibi qonun hujjatlariga muvofiq belgilanadi va veb-saytda e’lon qilinadi. 
 12. Oliy maktab magistraturasiga qabul qilish shartlari, hujjatlarni qabul qilish muddatlari, Oliy maktab magistraturasiga hujjatlarni qabul qilish muddati tugashidan kamida bir oy oldin veb-saytda ommaviy e’lon qilinadi. 
 13. Nomzodlar mazkur Nizomda belgilangan talablarga muvofiq bo‘lgan taqdirda magistraturaga qabul qilish uchun o‘tkaziladigan kirish imtihonlarida ishtirok etishiga yo‘l qo‘yiladi.
 14. Oliy maktab magistraturasiga qabul qilish uchun o‘tkaziladigan kirish imtihonlarida ishtirok etishga yo‘l qo‘yilganlar ro‘yxati veb-saytda e’lon qilinadi.
 15. Kirish imtihonlarini o‘tkazish tartibi Komissiya tomonidan belgilanadi. 
 Kirish imtihonlarining savollari Komissiya tomonidan tuziladi. 
 Kirish imtihonlari natijalari bo‘yicha Komissiya tomonidan bayonnoma rasmiylashtiriladi. 
 Nomzodlarning kirish imtihonlaridan qayta o‘tkazilishiga yo‘l qo‘yilmaydi.
 17. Oliy maktab magistraturasiga kirish imtihonlarini muvaffaqiyatli topshirgan nomzodlar belgilangan kvotalar doirasida Komissiya tomonidan Oliy maktab magistraturasiga qabul qilish uchun tavsiya etiladi.
 18. Oliy maktab magistraturasiga kirish imtihonlarini muvaffaqiyatli topshirgan nomzodlar ro‘yxati veb-saytda e’lon qilinadi.
 19. Komissiyaning nomzodlarni Oliy maktab magistraturasiga qabul qilish haqidagi qarori asosida nomzod (tashkilot) bilan to‘lov-kontrakt asosida o‘qitish to‘g‘risida tegishli shartnoma tuziladi.
 20. Belgilangan namunadagi shartnoma blankalari Oliy Maktab tomonidan magistraturaga kirish imtihonlari natijalari e’lon qilinganidan keyin beriladi.
 21. Tinglovchilarni Oliy maktab magistraturasiga qabul qilish Komissiya qaroriga muvofiq Oliy maktab direktorining buyrug‘i bilan, shartnomada belgilangan muddatlarda tegishli ta’lim to‘lovi to‘langanidan keyin amalga oshiriladi.
 22. Nomzod tomonidan shartnomada ko‘rsatilgan muddatda ta’lim to‘lovi to‘lanmagan taqdirda, uning o‘rniga to‘plangan ballar soni bo‘yicha navbatdagi nomzod qabul qilinadi.
 23. Tinglovchilar Oliy maktabning ichki tartib qoidalarini buzganligi yoki akademik qarzdorlik sababli tinglovchilar safidan chiqarilgan taqdirda, mazkur tinglovchi uchun amalga oshirilgan ta’lim to‘lovi qaytarilmaydi. 
 24. Oliy maktab magistraturasiga kirish imtihonlarini tashkil etish va o‘tkazish bilan bog‘liq xarajatlar Oliy maktab mablag‘lari hisobiga qoplanadi. 
 25. Oliy maktab magistraturasiga kirish imtihonlaridan o‘ta olmagan nomzod kirish imtihonlari natijalari e’lon qilingan kundan boshlab uch ish kuni ichida Oliy maktab orqali apellatsiya komissiyasiga apellatsiya berish huquqiga ega.
 26. Apellatsiya komissiyasining tarkibi va uning ish reglamenti Agentlik direktorining buyrug‘i bilan tasdiqlanadi. 
 Apellatsiya komissiyasining tarkibi qabul komissiyasi faoliyatida ishtirok etmagan shaxslar orasidan shakllantiriladi. 
 Apellatsiya komissiyasi apellatsiya shikoyatini uch ish kuni ichida ko‘rib chiqadi va qabul qilingan qaror to‘g‘risida nomzodga shu kunning o‘zida yozma ravishda xabar beradi.
 27. Nomzodning apellatsiyasini ko‘rib chiqishda nomzod ishtirok etish huquqiga ega.
 28. Apellatsiya komissiyasi nomzodning shikoyatini ko‘rib chiqib, uning natijasi bo‘yicha tegishli qaror qabul qiladi. Qarorda nomzodning shikoyatini qanoatlantirish yoki qanoatlantirishni rad etish masalasi ko‘rsatiladi.
 29. Oliy maktabda o‘quv kurslari o‘qishni tamomlagandan keyin tegishli tasdiqlovchi hujjatlar beriladigan maxsus ta’lim dasturlari asosida o‘tkaziladi.
 30. Oliy maktab maxsus ta’lim dasturlari asosida:
 Biznesni boshqarish va korporativ boshqaruv yo‘nalishi bo‘yicha xo‘jalik boshqaruvi organlari, aksionerlik jamiyatlari va boshqa tadbirkorlik subyektlarining oliy ma’lumotga ega bo‘lgan (diplomli mutaxassis, bakalavr) yuqori va o‘rta bo‘g‘in rahbarlarining malakasini oshirish va qayta tayyorlash; 
 imtihonlarni muvaffaqiyatli topshirgan taqdirda, belgilangan namunadagi sertifikat (guvohnoma) beriladigan davlat organlari va boshqa tashkilotlarning xodimlarini, shuningdek boshqa shaxslarni loyiha boshqaruvi yo‘nalishi bo‘yicha, shuningdek sud boshqaruvchilarini tayyorlash, qayta tayyorlash va malakasini oshirish;
 belgilangan namunadagi malaka sertifikati berilgan holda baholovchilarni tayyorlash, qayta tayyorlash va ularning malakasini oshirish bo‘yicha o‘quv kurslarini tashkil etadi.
 Tinglovchilarni o‘quv kurslarida o‘qitish tuzilgan shartnomalar asosida amalga oshiriladi.
 32. O‘quv kurslarining qiymati Agentlik bilan kelishilgan holda Oliy maktab direktori tomonidan tasdiqlanadi. 
 O‘quv kurslarini o‘tkazish sanasi, davomiyligi, ta’lim shakli, shartnoma shartlari, taraflarning huquq va majburiyatlari, to‘lovlarni amalga oshirish tartibi va o‘quv kurslari bo‘yicha boshqa ma’lumotlar Oliy maktab direktori tomonidan tasdiqlanadi.
 34. Mazkur Nizom talablari buzilishida aybdor bo‘lgan shaxslar qonun hujjatlariga muvofiq javobgar bo‘ladilar.